title: Komission päätös, tehty 15 päivänä joulukuuta 2009 , neuvoston direktiivin 64/432/ETY liitteen D muuttamisesta nautojen tarttuvan leukoosin diagnostisten testien osalta (tiedoksiannettu numerolla K(2009) 9951) (ETA:n kannalta merkityksellinen teksti)

text:
               18.12.2009

               FI

               Euroopan unionin virallinen lehti

               L 336/36

      KOMISSION PÄÄTÖS,
   tehty 15 päivänä joulukuuta 2009,
   neuvoston direktiivin 64/432/ETY liitteen D muuttamisesta nautojen tarttuvan leukoosin diagnostisten testien osalta
   (tiedoksiannettu numerolla K(2009) 9951)
   (ETA:n kannalta merkityksellinen teksti)
   (2009/976/EU)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon eläinten terveyteen liittyvistä ongelmista yhteisön sisäisessä nautaeläinten ja sikojen kaupassa 26 päivänä kesäkuuta 1964 annetun neuvoston direktiivin 64/432/ETY (1) ja erityisesti sen 16 artiklan toisen kohdan,
   sekä katsoo seuraavaa:

               (1)

               Direktiiviä 64/432/ETY sovelletaan unionin sisäiseen nautaeläinten kauppaan, ja sen liitteessä D olevassa II luvussa vahvistetaan nautaeläinten tarttuvan leukoosin määrittämiseksi diagnostiset testit, joita on käytettävä kyseisen taudin valvonnassa ja hävittämisessä, tarkastuksessa ja seurannassa sekä nautaeläinten tarttuvasta leukoosista virallisesti vapaan karjan aseman vahvistamisessa ja ylläpitämisessä sekä unionin sisäisessä nautaeläinten kaupassa vaadittavassa sertifioinnissa.

               (2)

               Direktiivin 64/432/ETY liitteessä D olevassa II luvussa säädetään, että nautaeläinten tarttuvan leukoosin määrittäminen tehdään joko agargeeli-immunodiffuusiotutkimuksella (AGID), jossa käytetään EY:n virallista standardiseerumia (EI-seerumia) vastaan standardoitua antigeenia, tai entsyymivälitteisellä immunosorbenttimäärityksellä (ELISA), joka on standardoitu E4-seerumia vastaan. Kumpaakin standardiseerumia toimittaa National Veterinary Institute, Technical University of Denmark.

               (3)

               Nautaeläinten tarttuvaa leukoosia käsittelevä Maailman eläintautijärjestön (OIE) saksalainen vertailulaboratorio (Friedrich-Loeffler-Institut) on yhteistyössä OIE:n Yhdistyneessä kuningaskunnassa (Veterinary Laboratories Agency) ja Puolassa (National Veterinary Research Institute) sijaitsevien vertailulaboratorioiden kanssa vastikään kehittänyt nautaeläinten tarttuvaa leukoosia varten uuden standardiseerumin (E05-seerumi), jota laboratoriot ovat testanneet yhteistestissä. E05-seerumi on validoitu EI- ja E4-seerumeita vastaan eri agargeeli-immunodiffuusiotutkimuksilla ja ELISA-testeillä ja sen jälkeen sisällytetty hyväksyttynä OIE:n standardiseerumina OIE:n maaeläinten diagnostisia testejä ja rokotteita koskevan käsikirjan (Manual of Diagnostic Tests and Vaccines for Terrestrial Animals), kuudes painos, 2008, 2.4.11 luvussa olevan B jakson 2 kohtaan. Seerumia on saatavana Saksassa sijaitsevasta nautaeläinten tarttuvaa leukoosia käsittelevästä OIE:n vertailulaboratoriosta.

               (4)

               National Veterinary Institute, Technical University of Denmark, on lisäksi ilmoittanut komissiolle, ettei se enää pysty täyttämään velvoitteitaan toimittaa direktiivin 64/432/ETY liitteessä D olevassa II luvussa säädettyjä standardiseerumeja.

               (5)

               Saksan toimivaltaiset viranomaiset ja Friedrich-Loeffler-Institut ovat lupautuneet toimittamaan E05-seerumia, josta tulee uusi Euroopan unionin virallinen seerumi nautaeläinten tarttuvaa leukoosia varten.

               (6)

               Sen vuoksi direktiiviä 64/432/ETY olisi muutettava.

               (7)

               Tässä päätöksessä säädetyt toimenpiteet ovat elintarvikeketjua ja eläinten terveyttä käsittelevän pysyvän komitean lausunnon mukaiset,

         ON HYVÄKSYNYT TÄMÄN PÄÄTÖKSEN:
   1 artikla
   Korvataan direktiivin 64/432/ETY liitteessä D oleva II luku tämän päätöksen liitteellä.
   2 artikla
   Tämä päätös on osoitettu kaikille jäsenvaltioille.

      Tehty Brysselissä 15 päivänä joulukuuta 2009.

            Komission puolesta

         Androulla VASSILIOU

            Komission jäsen

      (1)  EYVL 121, 29.7.1964, s. 1977/64.

      LIITE
      Korvataan direktiivin 64/432/ETY liitteessä D oleva II luku seuraavasti:

         ”II   LUKU

            NAUTAELÄINTEN TARTTUVAA LEUKOOSIA KOSKEVAT TUTKIMUKSET

         Nautaeläinten tarttuvaa leukoosia koskevat tutkimukset suoritetaan immunodiffuusiotutkimuksella (AGID) A ja B jaksossa esitetyissä olosuhteissa tai entsyymivälitteisellä immunosorbenttimäärityksellä (ELISA) C jaksossa esitetyissä olosuhteissa. Agargeeli-immunodiffuusiomenetelmää voidaan käyttää ainoastaan yksittäisten näytteiden testaamiseen. Jos tutkimustulokset ovat asiallisin perustein kiistanalaisia, suoritetaan uusi tarkistus agargeeli-immunodiffuusiotutkimuksella.
         AGID- ja ELISA-tutkimukset on standardoitava käyttäen E05-seerumia, joka on EU:n virallinen standardiseerumi ja jota toimittaa

                     Friedrich-Loeffler-Institut

                     Bundesforschungsinstitut für Tiergesundheit

                     OIE Referenzlabor für Enzootische Bovine Leukose (EBL)

                     Südufer 10

                     17493 Greifswald — Insel Riems

                     Saksa.

               A.   Agargeeli-immunodiffuusiotutkimus nautaeläinten tarttuvan leukoosin määrittämiseksi

                     1.

                     Tutkimuksessa käytettävän antigeenin on sisällettävä nautaleukoosiviruksen glykoproteiinia. Antigeeni on standardoitava E05-seerumia vastaan.

                     2.

                     Laboratorion antigeenikäyttöstandardien kalibrointi E05-seerumia vastaan on annettava tehtäväksi valtion laitoksille, kansallisille vertailulaboratorioille tai virallisille laitoksille, jotka on 6 a artiklan mukaisesti nimetty koordinoimaan naudan tarttuvan leukoosin diagnosointistandardeja ja -menetelmiä.

                     3.

                     Laboratoriossa käytetyt standardiantigeenit on toimitettava vähintään kerran vuodessa 6 a artiklan mukaisesti nimetyille valtion laitoksille, kansallisille vertailulaboratorioille tai virallisille laitoksille testattavaksi E05-seerumia vastaan. Tällaisen standardoinnin lisäksi voidaan käytettävä antigeeni kalibroida B jaksossa esitetyn menetelmän mukaisesti.

                     4.

                     Kokeeseen käytettyjen reagenssien koostumus on seuraava:

                                 a)

                                 antigeeni: antigeenin on sisällettävä nautaeläinten tarttuvan leukoosiviruksen spesifistä glykoproteiinia, joka on standardoitu E05-seerumia vastaan;

                                 b)

                                 tutkittava seerumi;

                                 c)

                                 tunnettu positiivinen kontrolliseerumi;

                                 d)

                                 agargeeli:

                                             —

                                             0,8 % agar,

                                             —

                                             8,5 % NaCl,

                                             —

                                             0,05 M Tris-puskuri, pH 7,2,

                                             —

                                             15 ml tätä agaria on vietävä 85 mm:n läpimittaiselle petrimaljalle, jolloin agarin paksuudeksi saadaan 2,6 mm.

                     5.

                     Agariin leikataan seitsemästä kosteutta sisältämättömästä kuopasta muodostuva, maljan pohjaan asti ulottuva testikuvio, jossa on yksi keskikuoppa ja kuusi sitä renkaana ympäröivää kuoppaa.
                     Keskikuopan läpimitta: 4 mm
                     Laitakuoppien läpimitta: 6 mm
                     Keskikuopan ja laitakuoppien etäisyys: 3 mm

                     6.

                     Keskikuoppa täytetään kalibrointiantigeenilla. Laitakuopat 1 ja 4 (ks. B.3) täytetään tunnetulla positiivisella seerumilla ja kuopat 2, 3, 5 ja 6 testiseerumeilla. Kuopat täytetään siten, että meniskus peittyy.

                     7.

                     Tästä saadaan seuraavat määrät:

                                 —

                                 antigeeni: 32 μl,

                                 —

                                 kontrolliseerumi: 73 μl,

                                 —

                                 tutkittava seerumi: 73 μl.

                     8.

                     Inkuboidaan 72 tuntia huoneenlämmössä (20–27 °C) suljetussa kosteassa kammiossa.

                     9.

                     Tutkimuksen tulos voidaan lukea 24 ja 48 tunnin jälkeen, mutta lopullinen tulos vasta 72 tunnin kuluttua.

                                 a)

                                 Tutkittava seerumi on positiivinen, jos se muodostaa määrätyn saostumaviivan BLV-antigeenin kanssa sekä täysin samanlaisen viivan kontrolliseerumin kanssa.

                                 b)

                                 Tutkittava seerumi on negatiivinen, ellei se muodosta määrättyä saostumaviivaa BLV-antigeenin kanssa eikä taivuta kontrolliseerumin viivaa.

                                 c)

                                 Reaktiota ei voida pitää varmana, jos se

                                             i)

                                             taivuttaa kontrolliseerumin viivaa BLV-antigeenikuoppaa kohti muodostamatta näkyvää saostumaviivaa antigeenin kanssa; tai

                                             ii)

                                             jos sitä ei voida lukea negatiiviseksi eikä positiiviseksi.

                           Epävarmojen tutkimustulosten tapauksessa voidaan tutkimus toistaa ja käyttää väkevöityä seerumia.

                     10.

                     Muita muodostelmia tai kuoppakuvioita voidaan käyttää sikäli kuin suhteessa 1:10 negatiiviseen seerumiin laimennettu E05-seerumi voidaan tunnistaa positiiviseksi.

               B.   Antigeenin standardointimenetelmä

                     1.

                     Tarvittavat liuokset ja materiaalit:

                                 a)

                                 40 ml 1,6-prosenttista agaroosia, joka on valmistettu 0,05-prosenttiseen M Tris-HCl-puskuriin (pH 7,2), jossa on 8,5 prosenttia NaCl:ää;

                                 b)

                                 15 ml nautaleukoosiseerumia, jossa on vasta-ainetta ainoastaan nautaleukoosiviruksen glykoproteiineja vastaan ja joka on laimennettu suhteessa 1:10 puskuriliuokseen, jonka koostumus on 0,05 M Tris/HCl, pH 7,2 ja 8,5 % NaCl;

                                 c)

                                 15 ml nautaleukoosiseerumia, jossa on vasta-ainetta ainoastaan nautaleukoosiviruksen glykoproteiineja vastaan ja joka on laimennettu suhteessa 1:5 puskuriliuokseen, jonka koostumus on 0,05 M Tris/HCl, pH 7,2 ja 8,5 % NaCl;

                                 d)

                                 neljä muovista petrimaljaa, joiden läpimitta on 85 mm;

                                 e)

                                 lävistin, jonka läpimitta on 4–6 mm;

                                 f)

                                 vertailuantigeeni;

                                 g)

                                 standardoitava antigeeni;

                                 h)

                                 vesihaude (56 °C).

                     2.

                     Menettely:
                     Liuotetaan agaroosi (1,6 %) Tris/HCl-puskuriin lämmittämällä se varovasti 100 °C:seen. Seisotetaan sitä 56 °C:n vesihauteessa noin tunnin ajan. Pidetään myös nautaleukoosiseerumilaimennoksia 56 °C:n vesihauteessa.
                     Tämän jälkeen sekoitetaan keskenään 15 ml 56 °C:n agaroosiliuosta ja 15 ml nautaleukoosiseerumia (1:10), ravistetaan nopeasti ja kaadetaan kahteen petrimaljaan 15 ml maljaa kohden. Toistetaan nämä toimenpiteet nautaleukoosiseerumilla, joka on laimennettu suhteessa 1:5.
                     Kun agaroosi on jähmettynyt, siihen tehdään aukot seuraavasti:

                     3.

                     Antigeenin lisäys:

                                 a)

                                 petrimaljat 1 ja 3:

                                             i)

                                             kuoppa A – laimentamaton vertailuantigeeni;

                                             ii)

                                             kuoppa B – suhteessa 1:2 laimennettu vertailuantigeeni;

                                             iii)

                                             kuopat C ja E – vertailuantigeeni;

                                             iv)

                                             kuoppa D – laimentamaton tutkittava antigeeni;

                                 b)

                                 petrimaljat 2 ja 4:

                                             i)

                                             kuoppa A – laimentamaton tutkittava antigeeni;

                                             ii)

                                             kuoppa B – suhteessa 1:2 laimennettu tutkittava antigeeni;

                                             iii)

                                             kuoppa C – suhteessa 1:4 laimennettu tutkittava antigeeni;

                                             iv)

                                             kuoppa D – suhteessa 1:8 laimennettu tutkittava antigeeni.

                     4.

                     Lisäohjeet:

                                 a)

                                 Koe on suoritettava kahdella seerumilaimennoksella (1:5 ja 1:10) optimaalisen saostumisen saavuttamiseksi.

                                 b)

                                 Jos saostuman läpimitta on liian pieni molemmilla laimennoksilla, on seerumia laimennettava enemmän.

                                 c)

                                 Jos saostuman läpimitta molemmissa laimennoksissa on liian suuri ja heikosti näkyvä, on valittava alempi seerumitaso.

                                 d)

                                 Agaroosin lopullisen pitoisuuden on oltava 0,8 % ja seerumien vastaavasti 5 % ja 10 %.

                                 e)

                                 Laaditaan kuvaaja mitatuista läpimitoista seuraavassa esitettävässä koordinaatistossa. Käyttölaimennos on se tutkittavan antigeenin laimennos, jolla saadaan sama läpimitta kuin vertailuantigeenia käyttämällä.

               C.   Entsyymivälitteinen immunosorbenttimääritys (ELISA) nautaeläinten tarttuvan leukoosin määrittämiseksi

                     1.

                     Käytettävät materiaalit ja reagenssit ovat seuraavat:

                                 a)

                                 kiinteän faasin mikrotiitterilevyt, kyvetit tai muu kiinteä faasi;

                                 b)

                                 antigeeni kiinnitetään kiinteään faasiin joko käyttämällä apuna polyklonaalisia tai monoklonaalisia sieppausvasta-aineita tai ilman niiden apua. Jos antigeeni pinnoitetaan suoraan kiinteään faasiin, on kaikki positiivisen tutkimustuloksen antaneet tutkittavat näytteet tutkittava uudelleen kontrolliantigeenia vastaan. Kontrolliantigeenin olisi oltava identtinen tutkittavan antigeenin kanssa, kuitenkin ilman BLV-antigeeneja. Jos kiinteä faasi pinnoitetaan sieppausvasta-aineilla, nämä vasta-aineet eivät saa reagoida muita antigeeneja kuin BLV-antigeeneja vastaan;

                                 c)

                                 tutkittava biologinen neste;

                                 d)

                                 vastaavasti positiiviset ja negatiiviset kontrollit;

                                 e)

                                 konjugaatti;

                                 f)

                                 käytettävää entsyymiä vastaava substraatti;

                                 g)

                                 pysäytysliuos tarvittaessa;

                                 h)

                                 liuokset tutkittavien näytteiden laimentamiseksi, reagenssien valmistamiseksi ja pesuihin;

                                 i)

                                 tulosten lukemiseen käytettävä järjestelmä, joka sopii käytettyihin substraatteihin.

                     2.

                     Testin standardointi ja herkkyys
                     ELISA-määrityksen herkkyyden on oltava sellaista tasoa, että E05-seerumista saadaan positiivinen tutkimustulos, kun se on laimennettu 10-kertaisesti (seeruminäytteet) tai 250-kertaisesti (maitonäytteet) verrattuna yhdistetyissä näytteissä oleville yksittäisille näytteille saatavaan laimennokseen. Määrityksissä, joissa näytteet (seerumi tai maito) tutkitaan yksittäin, on E05-seerumista, joka on laimennettu suhteessa 1:10 (laimennettu negatiivisella seerumilla) tai suhteessa 1:250 (laimennettu negatiivisella maidolla), saatava positiivinen tutkimustulos, kun se testataan siinä määrityslaimennoksessa, jota käytetään yksittäisille tutkittaville näytteille. Edellä A jakson 2 kohdassa mainitut laitokset vastaavat ELISA-määrityksen laadun tarkastuksesta ja erityisesti kunkin tuotantoerän osalta yhdistettävien näytteiden lukumäärän määrittämisestä E05-seerumille saadun arvon mukaan.

                     3.

                     Nautaeläinten tarttuvan luomistaudin määrittämiseen käytettävän ELISA-määrityksen käytön edellytykset

                                 a)

                                 ELISA-määritystä voidaan käyttää vain seerumi- ja maitonäytteiden tutkimiseen.

                                 b)

                                 Jos ELISA-testejä käytetään sertifiointitarkoituksiin 6 artiklan 2 kohdan c alakohdan mukaisesti tai karjan tautitilanteen toteamiseen ja ylläpitämiseen liitteessä D olevan I luvun mukaisesti, seerumi- tai maitonäytteet on yhdistettävä siten, että kiistatta tiedetään yhdistettyyn näytteeseen kuuluvat eläimet. Mahdolliset varmentavat testit on tehtävä yksittäisistä eläimistä otetuilla näytteillä.

                                 c)

                                 Jos ELISA-testejä käytetään tankkimaitonäytteen tutkimiseen, näyte on otettava sellaisen karjan maidosta, jossa ainakin 30 prosenttia lehmistä on lypsäviä. Mahdolliset varmentavat testit on tehtävä yksittäisistä eläimistä otetuilla seerumi- tai maitonäytteillä.”


title: Euroopan parlamentin päätös (EU) 2017/1681, annettu 27 päivänä huhtikuuta 2017, vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2015

text:
               29.9.2017

               FI

               Euroopan unionin virallinen lehti

               L 252/250

         EUROOPAN PARLAMENTIN PÄÄTÖS (EU) 2017/1681,
   annettu 27 päivänä huhtikuuta 2017,
   vastuuvapauden myöntämisestä Euroopan lääkeviraston talousarvion toteuttamisesta varainhoitovuonna 2015
   EUROOPAN PARLAMENTTI, joka

               —

               ottaa huomioon Euroopan lääkeviraston lopullisen tilinpäätöksen varainhoitovuodelta 2015,

               —

               ottaa huomioon tilintarkastustuomioistuimen kertomuksen Euroopan lääkeviraston tilinpäätöksestä varainhoitovuodelta 2015 sekä viraston vastauksen (1),

               —

               ottaa huomioon tilintarkastustuomioistuimen Euroopan unionin toiminnasta tehdyn sopimuksen 287 artiklan mukaisesti antaman varainhoitovuotta 2015 koskevan lausuman (2) tilien luotettavuudesta sekä tilien perustana olevien toimien laillisuudesta ja asianmukaisuudesta (sääntöjenmukaisuudesta),

               —

               ottaa huomioon neuvoston 21. helmikuuta 2017 antaman suosituksen varainhoitovuoden 2015 talousarvion toteuttamista koskevan vastuuvapauden myöntämisestä virastolle (05873/2017 – C8-0055/2017),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon ihmisille ja eläimille tarkoitettuja lääkkeitä koskevista yhteisön lupa- ja valvontamenettelyistä ja Euroopan lääkeviraston perustamisesta 31. maaliskuuta 2004 annetun Euroopan parlamentin ja neuvoston asetuksen (EY) N:o 726/2004 (4) ja erityisesti sen 68 artiklan,

               —

               ottaa huomioon Euroopan parlamentin ja neuvoston asetuksen (EU, Euratom) N:o 966/2012 208 artiklassa tarkoitettuja elimiä koskevasta varainhoidon puiteasetuksesta 30. syyskuuta 2013 annetun komission delegoidun asetuksen (EU) N:o 1271/2013 (5) ja erityisesti sen 108 artiklan,

               —

               ottaa huomioon työjärjestyksen 94 artiklan ja liitteen IV,

               —

               ottaa huomioon talousarvion valvontavaliokunnan mietinnön sekä ympäristön, kansanterveyden ja elintarvikkeiden turvallisuuden valiokunnan lausunnon (A8-0084/2017),

               1.

               myöntää Euroopan lääkeviraston pääjohtajalle vastuuvapauden viraston talousarvion toteuttamisesta varainhoitovuonna 2015;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman Euroopan lääkeviraston pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Antonio TAJANI

            Pääsihteeri

         Klaus WELLE

      (1)  EUVL C 449, 1.12.2016, s. 123.

      (2)  Ks. alaviite 1.

      (3)  EUVL L 298, 26.10.2012, s. 1.

      (4)  EUVL L 136, 30.4.2004, s. 1.

      (5)  EUVL L 328, 7.12.2013, s. 42.


title: 2012/216/EU: Neuvoston päätös, annettu 24 päivänä huhtikuuta 2012 , alueiden komitean suomalaisen jäsenen ja suomalaisen varajäsenen nimeämisestä

text:
               26.4.2012

               FI

               Euroopan unionin virallinen lehti

               L 114/19

         NEUVOSTON PÄÄTÖS,
   annettu 24 päivänä huhtikuuta 2012,
   alueiden komitean suomalaisen jäsenen ja suomalaisen varajäsenen nimeämisestä
   (2012/216/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen ja erityisesti sen 305 artiklan,
   ottaa huomioon Suomen hallituksen ehdotuksen,
   sekä katsovat seuraavaa:

               (1)

               Neuvosto hyväksyi 22 päivänä joulukuuta 2009 ja 18 päivänä tammikuuta 2010 päätökset 2009/1014/EU (1) ja 2010/29/EU (2) alueiden komitean jäsenten ja varajäsenten nimeämisestä 26 päivän tammikuuta 2010 ja 25 päivän tammikuuta 2015 väliseksi ajaksi.

               (2)

               Alueiden komiteassa on vapautunut jäsenen paikka Folke SJÖLUNDin toimikauden päätyttyä.

               (3)

               Varajäsenen paikka on vapautunut Britt LUNDBERGin toimikauden päätyttyä,

         ON HYVÄKSYNYT TÄMÄN PÄÄTÖKSEN:
   1 artikla
   Nimetään alueiden komiteaan jäljellä olevaksi toimikaudeksi eli 25 päivään tammikuuta 2015:

               a)

               jäseneksi:

                           —

                           Gun-Mari LINDHOLM, Kansliminister, Åland,

                     ja

               b)

               varajäseneksi:

                           —

                           Wille VALVE, Ledamot av Ålands lagting.

         2 artikla
   Tämä päätös tulee voimaan päivänä, jona se hyväksytään.

      Tehty Luxemburgissa 24 päivänä huhtikuuta 2012.

            Neuvoston puolesta

            Puheenjohtaja

         N. WAMMEN

      (1)  EUVL L 348, 29.12.2009, s. 22.

      (2)  EUVL L 12, 19.1.2010, s. 11.


title: 2014/5/EU: Neuvoston päätös, annettu 16 päivänä joulukuuta 2013 , Euroopan yhteisön ja Seychellien tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan allekirjoittamisesta Euroopan unionin puolesta ja sen väliaikaisesta soveltamisesta

text:
                  9.1.2014

                  FI

                  Euroopan unionin virallinen lehti

                  L 4/1

         NEUVOSTON PÄÄTÖS,
         annettu 16 päivänä joulukuuta 2013,
         Euroopan yhteisön ja Seychellien tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan allekirjoittamisesta Euroopan unionin puolesta ja sen väliaikaisesta soveltamisesta
         (2014/5/EU)
         EUROOPAN UNIONIN NEUVOSTO, joka
         ottaa huomioon Euroopan unionin toiminnasta tehdyn sopimuksen ja erityisesti sen 43 artiklan yhdessä 218 artiklan 5 kohdan kanssa,
         ottaa huomioon komission ehdotuksen,
         sekä katsoo seuraavaa:

                     (1)

                     Neuvosto hyväksyi 5 päivänä lokakuuta 2006 asetuksella (EY) N:o 1562/2006 (1) Euroopan yhteisön ja Seychellien tasavallan välisen kalastuskumppanuussopimuksen (2), jäljempänä ’sopimus’.

                     (2)

                     Sopimuksessa määrätyt kalastusmahdollisuudet ja taloudellinen korvaus on vahvistettu pöytäkirjassa (3). Viimeisimmän pöytäkirjan voimassaolo päättyy 17 päivänä tammikuuta 2014.

                     (3)

                     Neuvosto on antanut komissiolle luvan neuvottelemaan unionin puolesta Seychellien tasavallan kanssa uuden pöytäkirjan sopimuksessa määrättyjen kalastusmahdollisuuksien ja taloudellisen korvauksen vahvistamisesta, jäljempänä ’uusi pöytäkirja’.

                     (4)

                     Näiden neuvottelujen tuloksena uusi pöytäkirja parafoitiin 10 päivänä toukokuuta 2013.

                     (5)

                     Unionin alusten kalastustoiminnan jatkumisen varmistamiseksi uutta pöytäkirjaa olisi sovellettava väliaikaisesti 18 päivästä tammikuuta 2014 siihen asti, kun sen tekemisen edellyttämät menettelyt on saatu päätökseen.

                     (6)

                     Uusi pöytäkirja olisi allekirjoitettava,

               ON HYVÄKSYNYT TÄMÄN PÄÄTÖKSEN:

            1 artikla
            Annetaan lupa Euroopan unionin ja Seychellien tasavallan välisessä kalastuskumppanuussopimuksessa määrättyjen kalastusmahdollisuuksien ja taloudellisen korvauksen vahvistamista koskevan pöytäkirjan, jäljempänä ’pöytäkirja’, allekirjoittamiseen unionin puolesta sillä varauksella, että mainitun pöytäkirjan tekeminen saatetaan päätökseen.
            Pöytäkirjan teksti on liitetty tähän päätökseen.

            2 artikla
            Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa pöytäkirja unionin puolesta.

            3 artikla
            Pöytäkirjaa sovelletaan väliaikaisesti 18 päivästä tammikuuta 2014 siihen asti, kun sen tekemisen edellyttämät toimenpiteet on saatu päätökseen.

            4 artikla
            Tämä päätös tulee voimaan päivänä, jona se hyväksytään.

            Tehty Brysselissä 16 päivänä joulukuuta 2013.

                  Neuvoston puolesta

                  Puheenjohtaja

               V. JUKNA

            (1)  Neuvoston asetus (EY) N:o 1562/2006, annettu 5 päivänä lokakuuta 2006, Euroopan yhteisön ja Seychellien tasavallan välisen kalastuskumppanuussopimuksen tekemisestä (EUVL L 290, 20.10.2006, s. 1).

            (2)  EUVL L 290, 20.10.2006, s. 2.

            (3)  EUVL L 345, 30.12.2010, s. 3.


title: Komission päätös (EU) 2015/1753, annettu 30 päivänä syyskuuta 2015, tiiviimpään yhteistyöhön yhtenäisen patenttisuojan luomiseksi osallistumisen vahvistamisesta Italian osalta

text:
               1.10.2015

               FI

               Euroopan unionin virallinen lehti

               L 256/19

         KOMISSION PÄÄTÖS (EU) 2015/1753,
   annettu 30 päivänä syyskuuta 2015,
   tiiviimpään yhteistyöhön yhtenäisen patenttisuojan luomiseksi osallistumisen vahvistamisesta Italian osalta
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen ja erityisesti sen 328 artiklan 1 kohdan ja 331 artiklan 1 kohdan,
   ottaa huomioon luvan antamisesta tiiviimpään yhteistyöhön yhtenäisen patenttisuojan luomiseksi 10 päivänä maaliskuuta 2011 annetun neuvoston päätöksen 2011/167/EU (1),
   ottaa huomioon Italian ilmoituksen sen aikomuksesta osallistua tiiviimpään yhteistyöhön yhtenäisen patenttisuojan luomiseksi,
   sekä katsoo seuraavaa:

               (1)

               Neuvosto päätti 10 päivänä maaliskuuta 2011 antaa Alankomaille, Belgialle, Bulgarialle, Irlannille, Itävallalle, Kreikalle, Kyprokselle, Latvialle, Liettualle, Luxemburgille, Maltalle, Portugalille, Puolalle, Ranskalle, Romanialle, Ruotsille, Saksalle, Slovakialle, Slovenialle, Suomelle, Tanskalle, Tšekille, Unkarille, Virolle ja Yhdistyneelle kuningaskunnalle luvan tiiviimpään yhteistyöhön yhtenäisen patenttisuojan luomiseksi.

               (2)

               Euroopan parlamentti ja neuvosto antoivat 17 päivänä joulukuuta 2012 asetuksen (EU) N:o 1257/2012 (2).

               (3)

               Neuvosto antoi 17 päivänä joulukuuta 2012 asetuksen (EU) N:o 1260/2012 (3).

               (4)

               Italia on ilmoittanut aikomuksestaan osallistua tiiviimpään yhteistyöhön yhtenäisen patenttisuojan luomiseksi 2 päivänä heinäkuuta 2015 päivätyllä kirjeellä, jonka komissio kirjasi saapuneeksi 20 päivänä heinäkuuta 2015.

               (5)

               Komissio toteaa, että päätöksessä 2011/167/EU ja asetuksissa (EU) N:o 1257/2012 ja (EU) N:o 1260/2012 ei säädetä erityisiä ehtoja tiiviimpään yhteistyöhön osallistumiselle yhtenäisen patenttisuojan luomisen alalla ja että Italian osallistumisen pitäisi lisätä tämän tiiviimmän yhteistyön hyötyjä.

         ON HYVÄKSYNYT TÄMÄN PÄÄTÖKSEN:
   1 artikla
   Italian osallistuminen tiiviimpään yhteistyöhön
   1.   Vahvistetaan Italian osallistuminen päätöksellä 2011/167/EU hyväksyttyyn tiiviimpään yhteistyön yhtenäisen patenttisuojan luomiseksi.
   2.   Asetuksia (EU) N:o 1257/2012 ja (EU) N:o 1260/2012 sovelletaan Italiaan tämän päätöksen mukaisesti.
   2 artikla
   Italialta edellytettävä ilmoitus
   1.   Italian on ilmoitettava komissiolle asetuksen (EU) N:o 1257/2012 9 artiklan mukaisesti hyväksytyistä toimenpiteistä kyseisen asetuksen soveltamispäivään mennessä.
   2.   Italian on ilmoitettava komissiolle asetuksen (EU) N:o 1257/2012 4 artiklan 2 kohdan mukaisesti hyväksytyistä toimenpiteistä kyseisen asetuksen soveltamispäivään mennessä, tai, siinä tapauksessa, että yhdistetyllä patenttituomioistuimella ei ole yksinomaista toimivaltaa Italiassa vaikutukseltaan yhtenäisten eurooppapatenttien suhteen kyseisen asetuksen soveltamispäivänä, siihen päivään mennessä, josta alkaen yhdistetyllä patenttituomioistuimella on tällainen yksinomainen toimivalta Italiassa.
   3 artikla
   Asetusten (EU) N:o 1257/2012 ja (EU) N:o 1260/2012 voimaantulo ja soveltamisen alkamispäivä Italiassa
   1.   Asetukset (EU) N:o 1257/2012 ja (EU) N:o 1260/2012 tulevat voimaan Italiassa sitä päivää seuraavana päivänä, jona tämä päätös julkaistaan Euroopan unionin virallisessa lehdessä.
   2.   Asetuksia (EU) N:o 1257/2012 ja (EU) N:o 1260/2012 sovelletaan Italiaan päivänä, jona sopimus yhdistetystä patenttituomioistuimesta tulee voimaan.
   4 artikla
   Voimaantulo
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 30 päivänä syyskuuta 2015.

            Komission puolesta

            Puheenjohtaja

         Jean-Claude JUNCKER

      (1)  EUVL L 76, 22.3.2011, s. 53.

      (2)  Euroopan parlamentin ja neuvoston asetus (EU) N:o 1257/2012, annettu 17 päivänä joulukuuta 2012, yhtenäisen patenttisuojan luomiseksi toteutettavasta tiiviimmästä yhteistyöstä (EUVL L 361, 31.12.2012, s. 1).

      (3)  Neuvoston asetus (EU) N:o 1260/2012, annettu 17 päivänä joulukuuta 2012, yhtenäisen patenttisuojan luomiseksi toteutettavan tiiviimmän yhteistyön täytäntöönpanoon sovellettavista käännösjärjestelyistä (EUVL L 361, 31.12.2012, s. 89).


title: 2013/626/EU: Euroopan parlamentin päätös, annettu 17 päivänä huhtikuuta 2013 , vastuuvapauden myöntämisestä SESAR-yhteisyrityksen talousarvion toteuttamisesta varainhoitovuonna 2011

text:
               16.11.2013

               FI

               Euroopan unionin virallinen lehti

               L 308/369

      EUROOPAN PARLAMENTIN PÄÄTÖS,
   annettu 17 päivänä huhtikuuta 2013,
   vastuuvapauden myöntämisestä SESAR-yhteisyrityksen talousarvion toteuttamisesta varainhoitovuonna 2011
   (2013/626/EU)
   EUROOPAN PARLAMENTTI, joka

               —

               ottaa huomioon SESAR-yhteisyrityksen lopullisen tilinpäätöksen varainhoitovuodelta 2011,

               —

               ottaa huomioon tilintarkastustuomioistuimen kertomuksen SESAR-yhteisyrityksen tilinpäätöksestä varainhoitovuodelta 2011 sekä yhteisyrityksen vastaukset (1),

               —

               ottaa huomioon neuvoston 12. helmikuuta 2013 antaman suosituksen (05755/2013 – C7-0040/2013),

               —

               ottaa huomioon Euroopan unionin toiminnasta tehdyn sopimuksen 319 artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

               —

               ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

               —

               ottaa huomioon yhteisyrityksen perustamisesta uuden sukupolven eurooppalaisen ilmaliikenteen hallintajärjestelmän (SESAR) kehittämiseksi 27. helmikuuta 2007 annetun neuvoston asetuksen (EY) N:o 219/2007 (4) ja erityisesti sen 4 b artiklan,

               —

               ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

               —

               ottaa huomioon työjärjestyksen 77 artiklan ja liitteen VI,

               —

               ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0101/2013),

               1.

               myöntää SESAR-yhteisyrityksen pääjohtajalle vastuuvapauden yhteisyrityksen talousarvion toteuttamisesta varainhoitovuonna 2011;

               2.

               esittää huomautuksensa oheisessa päätöslauselmassa;

               3.

               kehottaa puhemiestä välittämään tämän päätöksen ja siihen erottamattomasti kuuluvan päätöslauselman SESAR-yhteisyrityksen pääjohtajalle, neuvostolle, komissiolle ja tilintarkastustuomioistuimelle sekä huolehtimaan niiden julkaisemisesta Euroopan unionin virallisessa lehdessä (L-sarja).

            Puhemies

         Martin SCHULZ

            Pääsihteeri

         Klaus WELLE

      (1)  EUVL C 6, 10.1.2013, s. 46.

      (2)  EYVL L 248, 16.9.2002, s. 1.

      (3)  EUVL L 298, 26.10.2012, s. 1.

      (4)  EUVL L 64, 2.3.2007, s. 1.

      (5)  EYVL L 357, 31.12.2002, s. 72.

         EUROOPAN PARLAMENTIN PÄÄTÖSLAUSELMA,
      annettu 17 päivänä huhtikuuta 2013,
      joka sisältää huomautukset, jotka ovat erottamaton osa päätöstä vastuuvapauden myöntämisestä SESAR-yhteisyrityksen talousarvion toteuttamisesta varainhoitovuonna 2011
      EUROOPAN PARLAMENTTI, joka

                  —

                  ottaa huomioon SESAR-yhteisyrityksen lopullisen tilinpäätöksen varainhoitovuodelta 2011,

                  —

                  ottaa huomioon tilintarkastustuomioistuimen kertomuksen SESAR-yhteisyrityksen tilinpäätöksestä varainhoitovuodelta 2011 sekä yhteisyrityksen vastaukset (1),

                  —

                  ottaa huomioon neuvoston 12. helmikuuta 2013 antaman suosituksen (05755/2013 – C7-0040/2013),

                  —

                  ottaa huomioon Euroopan unionin toiminnasta tehdyn sopimuksen 319 artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta 25. kesäkuuta 2002 annetun neuvoston asetuksen (EY, Euratom) N:o 1605/2002 (2) ja erityisesti sen 185 artiklan,

                  —

                  ottaa huomioon unionin yleiseen talousarvioon sovellettavista varainhoitosäännöistä ja neuvoston asetuksen (EY, Euratom) N:o 1605/2002 kumoamisesta 25. lokakuuta 2012 annetun Euroopan parlamentin ja neuvoston asetuksen (EU, Euratom) N:o 966/2012 (3) ja erityisesti sen 208 artiklan,

                  —

                  ottaa huomioon yhteisyrityksen perustamisesta uuden sukupolven eurooppalaisen ilmaliikenteen hallintajärjestelmän (SESAR) kehittämiseksi 27. helmikuuta 2007 annetun neuvoston asetuksen (EY) N:o 219/2007 (4) ja erityisesti sen 4 b artiklan,

                  —

                  ottaa huomioon Euroopan yhteisöjen yleiseen talousarvioon sovellettavasta varainhoitoasetuksesta annetun neuvoston asetuksen (EY, Euratom) N:o 1605/2002 185 artiklassa tarkoitettuja elimiä koskevasta varainhoidon puiteasetuksesta 19. marraskuuta 2002 annetun komission asetuksen (EY, Euratom) N:o 2343/2002 (5) ja erityisesti sen 94 artiklan,

                  —

                  ottaa huomioon työjärjestyksen 77 artiklan ja liitteen VI,

                  —

                  ottaa huomioon talousarvion valvontavaliokunnan mietinnön sekä liikenne- ja matkailuvaliokunnan lausunnon (A7-0101/2013),

                  A.

                  ottaa huomioon, että SESAR-yhteisyritys (jäljempänä ’yhteisyritys’) perustettiin helmikuussa 2007 hoitamaan SESAR-ohjelmaa (uuden sukupolven eurooppalaisen ilmaliikenteen hallintajärjestelmä), jolla pyritään nykyaikaistamaan eurooppalaisen ilmaliikenteen hallinta;

                  B.

                  ottaa huomioon, että yhteisyritys aloitti itsenäisen toimintansa elokuussa 2007;

                  C.

                  ottaa huomioon, että yhteisyritys omistaa kaikki aineelliset ja aineettomat hyödykkeet, jotka se on luonut tai jotka on siirretty sille SESAR-hankkeen kehitysvaihetta varten sen osakkaiden kanssa tehtyjen erityisten sopimusten mukaisesti;

                  D.

                  ottaa huomioon, että tilintarkastustuomioistuin on todennut saaneensa kohtuullisen varmuuden siitä, että yhteisyrityksen varainhoitovuoden 2011 tilit ovat luotettavat ja tilien perustana olevat toimet ovat lailliset ja asianmukaiset;

                  E.

                  ottaa huomioon, että tilintarkastustuomioistuin antoi lausunnon nro 2/2010 SESAR-yhteisyrityksen varainhoitoa koskevista säännöistä huhtikuussa 2010;

                  F.

                  ottaa huomioon, että SESAR-hankkeen kehitysvaiheen talousarvio vuosiksi 2008–2013 on 2 100 000 000 euroa;

         Talousarvio- ja varainhallinto

                  1.

                  ottaa huomioon, että yhteisyrityksen varainhoitovuoden 2011 lopulliseen talousarvioon sisältyi 148 000 000 euroa maksusitoumusmäärärahoja ja 91 700 000 euroa maksumäärärahoja; toteaa myös, että maksusitoumusmäärärahojen käyttöaste oli 99,4 prosenttia ja maksumäärärahojen käyttöaste 82,4 prosenttia;

                  2.

                  toteaa, että yhteisyrityksen talousarvion toteutuma oli vuoden 2011 lopussa positiivinen: 15 600 000 euroa tulojen ollessa 91 200 000 euroa ja maksujen 75 600 000 euroa; panee merkille, että tilanne oli seurausta seuraavista seikoista:

                              —

                              yhteisyrityksen osakkaiden rahoitusosuudet: 34 000 000 euroa,

                              —

                              edellisen vuoden toteutuma ja muut tulonlähteet: 57 200 000 euroa,

                              —

                              yhteisyrityksen maksut: 75 600 000 euroa,

                              —

                              talousarvion positiivinen toteutuma: 15 600 000 euroa;

                  3.

                  korostaa, että pankkitalletusten kokonaismäärä oli vuoden lopussa 15 300 000 euroa, mikä on edelleen vastoin talousarvion tasapainon periaatetta; toteaa, että kehitys on ollut myönteistä, sillä pankkitalletusten määrä oli 57 200 000 euroa vuoden 2010 lopussa ja 86 800 000 euroa vuoden 2009 lopussa; kehottaa yhteisyritystä jatkamaan konkreettisten toimenpiteiden toteuttamista talousarvion saamiseksi tasapainoon;

                  4.

                  pyytää yhteisyritystä jatkamaan toimiaan, jotta voidaan varmistaa moitteeton varainhoito ja budjettiperiaatteiden noudattaminen myös jatkossa; huomauttaa myös, että yhteisyrityksen henkilöstötaulukon 39 toimesta 34 oli täytetty 31. joulukuuta 2011;

         Sisäisen valvonnan järjestelmät

                  5.

                  pitää myönteisenä, että riippumattoman ulkoisen tilintarkastajan vuonna 2011 tekemässä tarkastuksessa todettiin, että sisäisen valvonnan järjestelmät toimivat vaikuttavasti; toteaa, että tilinpitäjä validoi toimintaprosessit huhtikuussa 2012 yhteisyrityksen varainhoitoa koskevien sääntöjen mukaisesti, tosin vasta kun tilintarkastustuomioistuin oli esittänyt toistuvasti huomautuksia;

         Sisäisen tarkastuksen toiminto

                  6.

                  pitää myönteisenä, että yhteisyrityksen hallintoneuvosto hyväksyi marraskuussa 2011 sisäisen tarkastuksen yhteisyritykselle laatiman strategisen suunnitelman vuosille 2012–2014 komission sisäisen tarkastuksen osaston ja yhteisyrityksen sisäisen tarkastuksen toiminnon toiminnallista roolia koskevan selvityksen antamisen jälkeen; odottaa tietoja kyseisen strategisen suunnitelman täytäntöönpanon tuloksista ja muistuttaa, että yhteisyritys perustettiin helmikuussa 2007;

         Osakkaiden rahoitusosuuksien viivästyminen

                  7.

                  pitää valitettavana, että yhteisyrityksen osakkaiden vuosittaisille käteissuorituksille asetettua määräaikaa ei noudatettu; toteaa, että elokuun 2011 lopussa oli vireillä 17 perintämääräystä, joiden arvo oli yhteensä 3 700 000 euroa, ja että eräs osakas ei ollut maksanut ensimmäistäkään vuotuista osuuttaan vuoden 2011 loppuun mennessä; ottaa huomioon yhteisyrityksen vastauksen, jossa todettiin, että vuoden lopussa vielä suorittamatonta osuutta koskeva käteissuoritus maksettiin helmikuussa 2012; kehottaa kuitenkin yhteisyritystä varmistamaan, että osakkaat noudattavat sopimuksessa asetettuja määräaikoja käteissuorituksille, joista kertyy 10 prosenttia hankkeen kaikista maksuosuuksista;

         SESAR-ohjelman tavoitteet

                  8.

                  toteaa, että yhteisyritys hoiti vuoden 2011 lopussa kaikkiaan 310:tä tutkimus- ja kehittämishanketta ja hallinnointihanketta, joista 282 on täytäntöönpanovaiheessa; korostaa, että yhteisyrityksen hallinnoiman kehitysvaiheen on määrä päättyä vuonna 2016; kehottaa yhteisyritystä hyödyntämään kaikkia sen käytettävissä olevia taloudellisia resursseja saattaakseen SESAR-ohjelman hyödyntämiseen tarvittavan teknologian kehittämisen päätökseen ajoissa;

                  9.

                  antaa tunnustusta yhteisyrityksen keskeisestä panoksesta eurooppalaisen ilmaliikenteen hallintajärjestelmän nykyaikaistamiseen; kehottaa jäsenvaltioita täyttämään yhtenäisen eurooppalaisen ilmatilan toteuttamista koskevat sitoumuksensa ja toteaa, että tämän tavoitteen saavuttaminen liittyy erottamattomasti SESAR-ohjelman toteutumiseen;

                  10.

                  kehottaa yhteisyritystä tiedottamaan edelleen vastuuvapauden myöntävälle viranomaiselle siitä, missä vaiheessa SESAR-ohjelmaan sisältyvien hankkeiden toteutus on, ja esittämään saavutetut tulokset;

                  11.

                  toteaa, että yhteisyritys on suunniteltu julkisen ja yksityisen sektorin yhteishankkeeksi ja että julkisen ja yksityisen sektorin edut kytkeytyvät toisiinsa; muistuttaa, että yhteisyrityksen ovat perustaneet komission edustama unioni, virastonsa edustama Euroopan lennonvarmistusjärjestö (EUROCONTROL) sekä viisitoista lennonvarmistusalan julkista yritystä ja yksityisyritystä; suosittelee ehdottomasti varmistamaan näissä olosuhteissa, että mahdollisia eturistiriitakysymyksiä ei lakaista maton alle vaan niihin paneudutaan asianmukaisesti;

         Muut asiat

                  12.

                  muistuttaa tilintarkastustuomioistuimelle esittämästään kehotuksesta toimittaa kohtuullisessa määräajassa parlamentille erityiskertomus yhteisyritysten luonteesta johtuvista yhteisistä ongelmista, jotka yhteisyritysten olisi ratkaistava yhdessä kumppaneidensa kanssa, jotta varmistetaan yhteisyritysten tuottama lisäarvo sekä unionin tutkimusta, teknologista kehitystyötä ja esittelyä koskevien ohjelmien tehokas täytäntöönpano; panee lisäksi merkille, että kyseisessä kertomuksessa olisi esitettävä myös arvio yhteisyritysten ja niiden rakenteiden tehokkuudesta.

         (1)  EUVL C 6, 10.1.2013, s. 46.

         (2)  EYVL L 248, 16.9.2002, s. 1.

         (3)  EUVL L 298, 26.10.2012, s. 1.

         (4)  EUVL L 64, 2.3.2007, s. 1.

         (5)  EYVL L 357, 31.12.2002, s. 72.


Avis juridique important

|

31996D0147

96/147/EY: Neuvoston päätös, tehty 22 päivänä tammikuuta 1996, Euroopan talousyhteisön ja Islannin tasavallan välisen sopimuksen lisäpöytäkirjan tekemisestä Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi

Virallinen lehti nro L 034 , 13/02/1996 s. 0033 - 0033

NEUVOSTON PÄÄTÖS,tehty 22 päivänä tammikuuta 1996,Euroopan talousyhteisön ja Islannin tasavallan välisen sopimuksen lisäpöytäkirjan tekemisestä Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen vuoksi (96/147/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 113 artiklan ja 228 artiklan 2 kohdan ensimmäisen virkkeen,ottaa huomioon komission ehdotuksen,sekä katsoo, ettäkomissio on neuvotellut yhteisön puolesta Euroopan talousyhteisön ja Islannin tasavallan välisen, Brysselissä 22 päivänä heinäkuuta 1972 allekirjoitetun sopimuksen (1) lisäpöytäkirjan Itävallan tasavallan, Suomen tasavallan ja Ruotsin kuningaskunnan Euroopan unioniin liittymisen huomioon ottamiseksi, jaon tarpeen hyväksyä tämä lisäpöytäkirja,ON PÄÄTTÄNYT SEURAAVAA:1 artikla Hyväksytään yhteisön puolesta Euroopan talousyhteisön ja Islannin tasavallan välisen sopimuksen lisäpöytäkirja Itävallan tasavallan, Suomen tasavallan ja Ruotsin kuningaskunnan yhteisöön liittymisen vuoksi.Lisäpöytäkirjan teksti on tämän päätöksen liitteenä.2 artikla Neuvoston puheenjohtajalla on oikeus nimetä henkilö, jolla on valtuudet allekirjoittaa lisäpöytäkirja yhteisöä sitovasti.Tehty Brysselissä 22 päivänä tammikuuta 1996.Neuvoston puolestaL. DINIPuheenjohtaja(1) EYVL N:o L 301, 31.12.1972, s. 3